Toshkentdagi 7 xonali hovli MIB tomonidan 2 mlrd so‘mdan ko‘proqqa auksionga qo‘yildi

Toshkent shahar Yakkasaroy tumanidagi hovli kimoshdi savdosiga qo‘yildi. Lot ma’lumotlari “E-auksion” portalida e’lon qilingan.

Lot auksionga fuqarolik ishlari bo‘yicha sud hukmi bilan Yakkasaroy tumani MIB tomonidan joylashtirilgan. 2018-yilda qurilgan, yerto‘laga ega 2 qavatli uy 7 xonadan iborat. 
Yer uchastkasining umumiy maydoni — 0,02 gektar. Binoning maydoni — 243 kvadrat metr. Hovlida gaz, suv, elektr ta’minoti va kanalizatsiya tizimi mavjud. 

Auksionga qo‘yilgan hovlining boshlang‘ich bahosi — 2,25 mlrd so‘m. Arizalar 30-may 09:00 ga qadar qabul qilinadi. Savdolar xuddi shu kuni 10:00 da boshlanadi.
Lot izohida yozilishicha, uyda fuqarolar yashaydi. Uy ichidagi jihozlar sotuvga qo‘yilmagan. 

Avvalroq Toshkentda fuqarolar yashovchi hovli MIB tomonidan 2,6 mlrd so‘mga auksionga qo‘yilgani haqida xabar berilgan edi.